laion/Wikipedia-Exotic huggingface dataset:
סייפן

סַיְפָן (נקרא גם גְּלַדְיוֹלָה או שושן החרב) הוא סוג של צמחים בעלי פרחים ממשפחת האירוסיים. השם גלדיולה מגיע מהמילה הלטינית לחרב, gladius וזאת על שום דמיונם של העלים לסייף. לכן הסוג נקרא גם סייפן או שושן החרב בעברית, מלשון סיף. בשם גלאדיולה קרוב גם למילה גלאדיאטור שגם הם היו משתמשים בחרב. הסוג גלדיולוס מונה בערך 260 מינים, מתוכם 250 מקומיים לאפריקה התת-סהרית, בעיקר דרום אפריקה. מקורם של בערך 10 מינים באסיה ובאירופה. ישנם 160 מינים של גלדיולוס שהם בלעדיים לדרום אפריקה ו-76 - לאפריקה הטרופית. בין המינים משתנה גודל הקוצים מקטן לקוצי פרחים ענקיים ומרשימים. צמחים רב-שנתיים הללו צומחים באקלים מתון. הם צומחים מפקעות עגולות וסימטריות ש"ארוזות" במספר שכבות של כיסוי חום וסיבי. הגבעול שלהם בדרך-כלל אינו מעונף, ומפיק בין עלה אחד לתשעה. העלים הם צרים, צבעוניים, וזוויתיים בצורת חרב, שנתונים בנרתיק. העלה הנמוך ביותר מקוצר ומתקפל אל תוך הגבעול. להב העלה יכול להיות חלק או מעוצב בצורת זיג-זג. קוצי הפרח השבריריים הם גדולים וחד צדדיים עם פרחים דו-מיניים יחידים, כל אחד מוקף בשני עלעלים ירוקים ועוריים. עלי הגביע ועלי הכותרת כמעט זהים במראם, ומכונים עלי פרח. הם מאוחדים בבסיסם למבנה בצורת גליל. עלי הפרח העליונים הם גדולים יותר, ומגנים על שלושת איברי הרבייה הזכריים של הפרח. שלושת עלי הפרח התחתונים הם צרים יותר. איבר הרבייה הנקבי של הפרח הוא בצורת תעלה, ואברי המין הזכריים מחוברים לבסיסו בעיצוב של שני חוטים ענפיים דמויי כף, שכל אחד מהם מתרחב לעבר הקודקוד. השחלה היא בעלת 3 לשכות עם קפסולות מלבניות או עגולות, שמכילות זרעים רבים חומים, מכונפים, זוויתיים וריחניים. צבעם של הפרחים משתנה מוורוד-אדמדם או סגול בהיר עם לבן או לבן וקרם או כתום ואדום. המינים הדרום אפריקאים הורבו במקור על ידי דבורים ארוכות לשון, אבל מספר שינויים שנוצרו במערכת הרבייה, אפשרו האבקה על ידי צופיות, עשים, זבובים ארוכי לשון ואחרים. הסייפנים הורבו בצורה נרחבת, וקיים מגוון רחב של צבעי פרחים מהונדסים גנטית. קבוצות הרבייה הראשיות נוצרו על ידי שילוב והצלבה בין ארבעה או חמישה מינים מתת הזנים: גרנדיפלורים, פרימולינים וננוסים. הסייפנים נחשבים צמחי נוי טובים מאוד, למרות נטיית הגבעולים הגבוהים לנטות ולהתכופף לעיתים קרובות, עם כיוון הרוח. בארץ ישראל צומחים בר שני מינים של סייפן: סייפן התבואה (Gladiolus italicus) וסייפן סגול, שניהם ערכי טבע מוגנים. בספר שר הטבעות נופלת פמלייתו של איסילדור למארב בשדות הסייפנים, ואיסילדור מאבד את הטבעת האחת בנסותו להמלט. דמות הבמה דיים עדנה אוורג', אימצה את הסייפן כסמל המסחרי שלה, ופרחים אלה מופיעים לעיתים קרובות בתמונותיה ובהופעותיה על הבמה. בשירם של הבילויים "משהו כמו תה" מוזכר הפרח. בשיר "יונתן" של יונה וולך מוזכר ענף גלדיולה: "הם כורתים את ראשי בענף/ גלדיולה ואוספים את ראשי/ בשני ענפי גלדיולה ואורזים/ את ראשי בניר מרשרש". בספר "יונה ונער" של מאיר שלו מוזכרות גלדיולות: "נער על אופניים הופיע, מתנשף ומיוזע, אץ במעלה המדרגות וזר גלדיולות בידיו" (ע' 53). מדיה וקבצים בנושא סייפן בוויקישיתוף סייפן, באתר אנציקלופדיה בריטניקה (באנגלית) סיפן, דף שער בספרייה הלאומית סייפן, באתר ITIS (באנגלית) סייפן, באתר NCBI (באנגלית) סייפן, באתר האנציקלופדיה של החיים (באנגלית) סייפן, באתר Tropicos (באנגלית) סייפן, באתר GBIF (באנגלית) סייפן, באתר IPNI (באנגלית) אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
Apple Pencil

ה-Apple Pencil (בעברית: עיפרון אפל) הוא עט מגע דיגיטלי (Stylus) המשמש כאביזר קלט עבור מכשירי האייפד פרו וה-iPad 2018. הוא פותח ועוצב על ידי חברת אפל, והוכרז ב-9 בספטמבר 2015 לצד ה-iPad Pro, ושוחרר יחד איתו ב-11 בנובמבר 2015. Apple Pencil מיועד בעיקר לעבודות בתחום היצירה, ויש לו רגישות ללחץ והוא מסוגל לעבוד עם זוויות. סוללתו נטענת באמצעות חיבור לייטנינג. ב-30 באוקטובר 2018, הכריזה אפל על הדור השני של Apple Pencil. ה-Apple Pencil החדש נצמד באמצעות מגנט לדופנו של ה-iPad Pro. לאחר הצמדתו, הוא נטען אלחוטית ומתחבר למכשיר באופן אוטומטי. בנוסף, ה-Apple Pencil החדש מציע אפשרות להישלט באמצעות מחוות. ל-Apple Pencil יש רגישות ללחץ וזווית. הדור הראשון של העיפרון מכיל התקן בלוטות' המתקשר בו זמנית עם המסך והמערכת שמתחתיו. העיפרון מסוגל לזהות כוח, ומאפשר, לדוגמה, משיכות כהות או בהירות יותר של המכחול בעת ציור, בהתאם לחוזק בו המשתמש לוחץ על המסך עם העיפרון. Apple Pencil תוכנן כך שזמן ההשהיה שלו יהיה נמוך, כדי לאפשר מגע חלק עם המסך. ב-iPad Pro ניתן להשתמש בו זמנית ב-Apple Pencil ואצבע אחת, תוך דחיית הקלט מכף ידו של המשתמש. באחד הקצוות של הדור הראשון של Apple Pencil יש מכסה מגנטי נשלף. מתחת למכסה, נמצאת יציאת לייטנינג, אשר מאפשרת לטעון באמצעותה את סוללת העיפרון דרך ה-iPad. הטעינה הראשונית נמשכת כ-12 שעות, אבל 15 שניות של חיבור לאייפד מספיקות לטעינה עבור 30 דקות של שימוש. בנוסף, המשתמש יכול לתאם במתאם "נקבה לנקבה" הכלול באריזה כדי לטעון את העיפרון באמצעות כבל לייטנינג סטנדרטי. בשנת 2018, נוספה עבור הדור הראשון תמיכה ל-iPad ‏9.7 אינץ' 2018. בניגוד לקודמו, הדור השני של Apple Pencil נטען אלחוטית באמצעות היצמדות מגנטית לדופן של ה-iPad Pro 2018. הוא שוחרר ב-7 בנובמבר 2018. מדיה וקבצים בנושא Apple Pencil בוויקישיתוף אתר האינטרנט הרשמי של Apple Pencil
משה אוקסהורן

משה שמחה אוקסהורן (לעיתים: אוכסהורן; מאי 1890 - כ"א בכסלו ה'תשט"ו, 16 בדצמבר 1954) היה סוחר ופרדסן, עסקן ציבורי בתקופת היישוב ושותף לייסודן של שכונת רמת השרון בתל אביב, ושל שכונת "בית וגן" שלימים הייתה לעיר בת ים. אוקסהורן היה חבר הנהלת לשכת המסחר בתל אביב משנת 1928, היבואן הגדול ביותר של מוצרי מכולת בתל אביב של שנות ה-30, ובעל רשת בתי המסחר למכולת "בית מסחרי מ. א." שהחזיקה סניפים בירושלים, תל אביב וחיפה. בשנות ה-50 של המאה ה-20 היה מגדולי הפרדסנים בישראל. נולד ביאגיילניצה שבגליציה, לאברהם אוכסהורן, סוחר ועסקן שעלה מאוחר יותר לארץ ישראל וישב בתל אביב. למד בבית ספר למסחר בברלין וב-1908 עלה לארץ ישראל. תחילה עבד כפועל ולאחר שהתבסס החל לסחור במוצרים שונים, נישא לחסיה בת זלמן אמדורסקי והתיישב בפתח תקווה. הוא השתלב בעסקיו של אביו שהקים עם יצחק דיסקין את השותפות "אוכסהורן-דיסקין", כשהתפרקה השותפות היה לשותפו של אביו עד פטירת האב. במשך הזמן התפתח מסחרו והוא היה לסיטונאי המזון הגדול ביותר ביישוב ולאחר קום המדינה. הוא החזיק סניפים בערים המרכזיות וגם בערים הערביות באר שבע ועזה. בית המסחר שלו בירושלים היה גדול במיוחד, ברחוב יפו 28 מול בית הדואר המרכזי במבנה שבחלקו שכן מאוחר יותר פנסיון ויטא אוקסהורן נמנה עם מייסדיי השכונה היפואית "בית וגן" שעתידה הייתה להיות העיר בת ים, והיה יושב ראש מועצת השכונה. כן היה ממייסדי המושבה דאז "רמת השרון" וביתו המפואר, בתכנונו של יוסף ברלין, שוכן ברחוב החשמל 25. ב-1933 הקים אוקסהורן בית נוסף, בתכנונו של משה קרסיק, בבניין מס' 29. משה אוקסהורן נפטר כ"א בכסלו ה'תשט"ו, 16 בדצמבר 1954 ונקבר בבית העלמין נחלת יצחק. חסיה אוקסהורן נפטרה בט"ו בשבט ה'תש"ל, 22 בינואר 1970. לבני הזוג אוקסהורן היו שני בנים (צבי ויוסף) ושתי בנות (ציונה פומרנץ ואסתר ג'ייקובס). הבן הצעיר, יוסי קרני, ניהל במשך שנים לאחר פטירת אביו את פרדסי המשפחה, תחת חברת "הדרי השרון" שהחזיקה מלבד אלפי דונמים של פרדסים, גם שני בתי אריזה בנתניה ובעזה. נכדו אריאל אוקסהורן היה נשוי למרים אדלסון. לאחר מותו תרמה משפחתו לזכרו של את בית ההבראה "נוה משה" לבני ישיבות בשכונת בית הכרם בירושלים. 'אוכסהורן, משה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 27. דוד תדהר (עורך), "משה אוקסהורן", באנציקלופדיה לחלוצי הישוב ובוניו, כרך ב (1947), עמ' 691 משה אוקסהורן באתר ראשוני העיר פתח תקווה משה אוקסהורן באתר GRAVEZ פרטים ראשונים מ"ספר הנישומים" החדש: הפרדסנים, קול העם, 13 באוגוסט 1956. יאיר קוטלר, עצים להסקה ביתית מפרדסים מיובשים, מעריב, 24 בדצמבר 1982 נחנך בית-הבראה לבני-הישיבות בירושלים, שערים, 21 באוגוסט 1956.
21 מחשבות על המאה ה-21

21 מחשבות על המאה ה־21 הוא ספר מאת פרופסור יובל נח הררי שיצא לאור בישראל בהוצאת כנרת זמורה-ביתן דביר בשנת 2018. הספר יצא לאור גם בארצות הברית ובממלכה המאוחדת. לאחר שספריו הקודמים עסקו בעבר (קיצור תולדות האנושות) ובעתיד (ההיסטוריה של המחר), הררי עוסק בספרו השלישי בהווה. הספר מאגד לתוכו מספר מאמרים, חלקם מבוססים על מאמרים שפורסמו כבר בעבר, ודן בסוגיות הטכנולוגיות, הפוליטיות, החברתיות והקיומיות של המין האנושי בהמשך המאה ה-21. בשנת 2019, בתרגום ספרו לרוסית הוחלפה בידיעתו ביקורת על ולדימיר פוטין בביקורת על דונלד טראמפ, וכיבוש חצי האי קרים הוצג בגרסה הרוסית כסיפוח, דבר שהוביל לביקורת עליו. 21 מחשבות על המאה ה-21, באתר OCLC (באנגלית) Harari, Yuval Noah; Spiegel & Grau (2018). 21 Lessons for the 21st Century. ISBN 9780525512172. Harari, Yuval Noah; Jonathan Cape (2018). 21 Lessons for the 21st Century. ISBN 9781787330672. Lewis, Helen (15 באוגוסט 2018). "21 Lessons for the 21st Century by Yuval Noah Harari review – a guru for our times?". The Guardian. נבדק ב-17 באוקטובר 2018. {{cite news}}: (עזרה) שגיא בן נון‏, צנזורה? התרגום הרוסי לספרו של יובל נח הררי משמיט ביקורת על פוטין, באתר וואלה, 23 ביולי 2019.
יעקב בן דניאל

יעקב בן דניאל (נולד ב-1932) הוא לשעבר ראש עיריית קריית אתא בין השנים 1983–1989. בן דניאל נולד בנאסריה שבעיראק, שבעה קילומטרים בלבד מאור כשדים התנ"כית. הוא למד בבית הספר הממלכתי המקומי והמשיך בתיכון היהודי בבגדאד. ב-1951 עלה לישראל בגפו ובעקבות חבר הגיע לכפר אתא. התגייס לצה"ל, שם שרת בגדוד 13 של חטיבת גולני. עם שחרורו הגיע למעברת כפר אתא שם התגוררו בני המשפחה שעלו בינתיים לישראל. תעודותיו כבוגר תיכון סייעו לו לקבל עבודה כפועל בבית החרושת אתא. בפעילותו הציבורית החל עם היבחרו להנהלת קופת התגמולים במפעל. בשנת 1957 כשפרצה השביתה הגדולה בבית החרושת היה בן דניאל דוברם של השובתים. לאור פועלו ב"שביתה הגדולה" נבחר לוועד העובדים. בשנת 1959 נבחר לתפקיד מזכיר ההסתדרות בעיר וכיהן בתפקידו עד שנת 1974. הוא דאג לעצמאותו הכלכלית של הסניף, הקים אצטדיון כדורגל, טיפח את קבוצות הספורט ובנה את בית ההסתדרות ברחוב רמז, בית מועד בקריית בנימין וקן הנוער העובד בכפר אתא. בשנת 1965 נבחר למועצת העיר וקיבל את תיק החינוך. ארבע שנים אחר כך כבר היה לסגן ראש העיר וניהל את החינוך והקמת חטיבות הביניים בעיר. בין השנים 1983–1989 כיהן כראש עיריית קריית אתא, הקים את המתנ"ס העירוני ובנה את מרכז הספורט בגבעת הרקפות. באוגוסט 1984 הוצאו כל עובדי העירייה לחופשה בשל חוב של 600 מיליון שקל, חוב שלא איפשר לעירייה לתפקד. העובדים יצאו לשביתה כללית וחסמו את הכניסה לעיר. לאחר כשנתיים הצליח לאזן את התקציב של העיר. בתקופתו קרסו המפעלים בעיר: אתא, צבע וכרמל, שלא באשמתו. קרית-אתא, מעריב, 11 בדצמבר 1985 אמיר גילת, "חיים בצילה של סכנה"; קריית אתא שוקלת תביעת פיצויים מחברת הגז, מעריב, 9 במרץ 1988 קריית אתא, מעריב, 10 במרץ 1988 אמיר גילת, חשוד בנסיון לחנוק את ראש עירית קרית-אתא, מעריב, 4 באפריל 1988 קריית אתא, מעריב, 26 באפריל 1988 קריית אתא, מעריב, 18 באפריל 1989 אמיר גילת, נפתח משפט ראש העיר לשעבר של קריית אתא הנאשם בהשלכת כיסא, מעריב, 1 בנובמבר 1989 חדשות חיפה והגליל: כפר אתא, מעריב, 16 בדצמבר 1965 יהודה גורן, "מועצת קרית-אתא נמצאת בפשיטת רגל", מעריב, 13 במרץ 1984 ראובן בן צבי, עירית קרית-אתא מושבתת: 600 העבדים הוצאו לחופשה-מאונס, מעריב, 13 באוגוסט 1984 ראובן בן צבי, קרית-אתא דחתה הצעה לקבל 50 מליון שקל, מעריב, 15 באוגוסט 1984 יהודה גורן, בעירית קרית-אתא העובדים חוסמים הכניסה לעיר, מעריב, 22 באוגוסט 1984, תמונה של יעקב בן דניאל דוד זוהר, הכבשה השחורה של הקריות, מעריב, 13 בספטמבר 1989
Lonely Together

"Lonely Together" (בעברית: בודדים ביחד) הוא סינגל שהוקלט על ידי הדיג'יי השוודי אביצ'י, ביחד עם הזמרת-יוצרת הבריטית ריטה אורה, מתוך המיני-אלבום הרביעי שלו, Avīci (01). השיר יצא לאור ב-11 באוגוסט 2017, כסינגל השני והאחרון מתוך המיני-אלבום. "Lonely Together" היה הסינגל האחרון שהוציא אביצ'י לפני מותו באפריל 2018. השיר הגיע למקום הראשון במצעד שבסקוטלנד, השלישי במצעד שבהונגריה, והרביעי במצעד הסינגלים הבריטי. השיר נכתב על ידי בני בלנקו, אלי טמפוסי, אביצ'י, בריאן לי, קשמיר קאט ואנדרו וואט והופק על ידי קארל פאלק, בלנקו, וואט, קשמיר קאט ואביצ'י. השיר הוא שיר בסגנון הפרוגרסיב האוס, בדומה לשירים נוספים של אביצ'י. אורה ביצעה את "Lonely Together" בפסטיבל קונינגסדג 538 בהולנד, שבוע לאחר מותו של אביצ'י וקיימה עבורו דקת דומייה. בנוסף לכך, נכלל השיר באלבומה השני של אורה Phoenix, כרצועה הרביעית. הווידאו קליפ המלא שיצא עבור השיר הועלה ליוטיוב ב-18 בספטמבר 2017. הקליפ זכה בפרס הווידאו-קליפים של MTV בקטגוריית - "קליפ הדאנס-אלקטרוני הטוב ביותר". בתחילת הקליפ ניתן את ריטה נשענת על קיר ושרה את השיר. לאורכו של הקליפ, ניתן לראות זוג מקיים פעולות שונות במהלך השגרה היומיומית שלו. נכון לפברואר 2021, מונה הצפיות של הקליפ עומד על למעלה מ-165 מיליון צפיות. מידע על היצירה "Lonely Together" באתר מיוזיק בריינז סרטון השיר "Lonely Together" באתר יוטיוב "Avicii's return continues with single featuring Rita Ora and an arty new video". Metro (באנגלית בריטית). 2017-08-23. נבדק ב-2018-11-09. Top 40/M Future Releases | Mainstream Hit Songs Being Released and Their Release Dates ..., ‏2017-09-30 Rita Ora Sings 'Lonely Together' in Emotional Tribute to Avicii at Netherlands Festival, Billboard (באנגלית) השיר במצעד שבסקוטלנד השיר במצעד שבהונגריה השיר במצעד הסינגלים הבריטי Lonely Together - Avicii | Credits | AllMusic, AllMusic edm.com (ארכיון) "Avicii Unleashes Official Music Video With Calvin Harris's Ex-Girlfriend". Your EDM (באנגלית אמריקאית). 2017-09-18. נבדק ב-2018-11-09. האלבום Phoenix באייטונס "Liam Payne and Rita Ora release whimsical 'Fifty Shades Freed' music video". EW.com (באנגלית). נבדק ב-2018-11-04. Staff, Variety (2018-07-16). "Cardi B, Beyonce, Jay-Z Lead 2018 MTV VMA Nominations". Variety (באנגלית אמריקאית). נבדק ב-2018-11-09. AviciiOfficialVEVO (2017-09-18), Avicii - Lonely Together ft. Rita Ora, נבדק ב-2018-11-09 FIMI - Certificazioni - FIMI, www.fimi.it (באיטלקית) Gold & Platinum, RIAA (באנגלית) ultratop.be - ULTRATOP BELGIAN CHARTS, ultratop.be www.bpi.co.uk Bundesverband Musikindustrie, BVMI | Datenbank, www.musikindustrie.de (בגרמנית) Home | IFPI, ifpi.dk (באנגלית) www.elportaldemusica.es portuguesecharts.com - Portuguese charts portal, web.archive.org, ‏2018-05-25 "Les Certifications - SNEP". SNEP (בצרפתית). 2013-11-01. אורכב מ-המקור ב-2018-04-12. נבדק ב-2018-11-09. "Gold/Platinum - Music Canada". Music Canada (באנגלית אמריקאית). נבדק ב-2018-11-09. Lonely Together (feat. Rita Ora) [Remixes] - EP by Avicii (באנגלית אמריקאית), נבדק ב-2018-12-21 AVICII "Lonely Together" | (Radio Date: 15/12/2017), radiodate.it (באנגלית)
יחסי ג'מייקה–סין

יחסי ג'מייקה–סין הם היחסים הדיפלומטיים הרשמיים שבין ג'מייקה לבין הרפובליקה העממית של סין. היחסים בין שתי המדינות כוננו ב-21 בנובמבר 1972. ממשלת הרפובליקה העממית של סין ייסדה שגרירות בבירה קינגסטון בשנת 1973. לא היה שום ייצוג של המדינה האחת בשנייה עד שנת 1992 שבה ממשלת ג'מייקה מינתה את שגרירה בטוקיו לאחראי על היחסים עם הרפובליקה העממית של סין. מאוחר יותר, ייסדה ג'מייקה שגרירות רשמית בבייג'ינג בירת הרפובליקה העממית של סין. שתי המדינות החליפו משלחות וקיבלו שתיהן ביקורים רמי דרג מן המדינה השנייה. בשנת 2013 במהלך ביקור של נשיא הרפובליקה העממית של סין שי ג'ינפינג בטרינידד וטובגו, הוא נפגש עם ראש הממשלה של ג'מייקה פורשיה סימפסון-מילר. בשנת 2008 מימנה הרפובליקה העממית של סין לימודי טכנולוגיה בשווי 500 מיליון דולר אמריקאי למדינות הקריביים, בהן ג'מייקה. הרפובליקה העממית של סין מימנה לימודי טכנולוגיה של 2,000 ג'מייקנים. ג'מייקה מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. הרפובליקה העממית של סין מיוצגת בג'מייקה בדרג השגרירות באמצעות שגרירות רשמית שהיא מחזיקה בקינגסטון, בירת המדינה. Jamaica, אתר משרד החוץ של סין China and Jamaica, אתר משרד החוץ של סין "China Commits US$500 Million for Caribbean Investments", אתר משרד החוץ של ג'מייקה EMBASSY OF JAMAICA IN BEIJING, CHINA EMBASSY OF CHINA IN KINGSTON, JAMAICA
ז'נה

האם התכוונתם ל... ז'אן ז'נה – סופר ומחזאי צרפתי ז'אן-פייר ז'נה – במאי קולנוע צרפתי פייר ז'נה – פסיכולוג ופילוסוף צרפתי זנה
ख

ख היא האות ה-13 באלפבית הדוונאגרי (אחרי क). האות זהה לאות הלטינית k אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-kha. האות הבאה היא ग. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
פאטרה

פאטרה ביוונית: Πάταρα, בטורקית: Patara) הייתה עיר נמל לחופי הים התיכון, בדרום-מערב ליקיה שבאסיה הקטנה ובשטחי טורקיה המודרנית. לעיר הייתה חשיבות רבה בעולם היווני העתיק. לפי האגדה, פאטרוס, בנו של אפולו, בנה את העיר. בעיר פעל אורקל שהיה בכיר ביותר, השני אחר האורקל בדלפי. בשנת 333 לפנה"ס נכנעה העיר לאלכסנדר מוקדון. בנצרות מוזכרת העיר כעיר בה החליף פאולוס את האוניות. בנוסף, בעיר נולד ניקולאוס הקדוש שהיה בעל השפעה רבה על העולם הנוצרי. מדיה וקבצים בנושא פאטרה בוויקישיתוף אתר האינטרנט הרשמי של פאטרה (בטורקית) - עיר מולדתו של ניקולא הקדוש(הקישור אינו פעיל) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
קולולם

קולולם הוא מיזם חברתי-מוזיקלי לשירת המונים. שם המיזם הוא הלחם בסיסים של המילים"קולולו" ו"כולם". המיזם 'קולולם' (חברה בע"מ) הוקם בשנת 2017 על ידי שלושת היזמים: אור טייכר, מיכל שחף ובן יפת. מטרת המיזם היא לחזק את החברה באמצעות חיזוק הקשרים בין האנשים המרכיבים אותה ולעשות זאת באמצעות שירה בציבור. צוות המיזם מארגן אירועי שירה המוניים (רובם של אלף איש או יותר) שבהם קבוצות גדולות של אנשים ללא כל רקע מוזיקלי מתאספים יחד כדי ליצור יצירה מוזיקלית משותפת. עבור אירועי קולולם נבחרים שירים מוכרים אשר עוברים עיבוד קולי ואינסטרומנטלי חדש. במהלך האירוע נחלק הקהל לקבוצות על פי הקולות השונים, המנצחים מלמדים את קבוצות הקול את חלקיהם בשיר בתוך פרק זמן קצר ולאחר מכן מתכנסים כולם יחד ללימוד וביצוע משותף של השיר. אירועי קולולם מוקלטים ומצולמים על ידי צוות מוזיקלי וקלנועי ולאחר האירוע יוצא לאוויר וידאו קליפ המופץ ברשתות החברתיות. באפריל 2018 כ-12,000 איש, מספר המשתתפים הרב ביותר באירוע קולולם עד אז, שרו יחד את על כל אלה ("על הדבש ועל העוקץ") של נעמי שמר. בין המשתתפים היו נשיא המדינה ראובן ריבלין, הזמר שלומי שבת והשרה לשוויון חברתי גילה גמליאל. הקולולם שהתקיים ב-14 ביוני 2018, "One Love" של בוב מארלי, התקיים לבקשתו ובהשתתפותו של המנהיג האינדונזי, חאג'י יחיא קוליל סטאקוף (פאק יחיא), מזכ"ל תנועת NU (אנ') המוסלמית, במוזיאון מגדל דוד. קולולם זה, נחשב לשיא, בשל שילוב הדתות: כ-1,000 איש, יהודים, מוסלמים ונוצרים, שרו ביחד את השיר, שתורגם לערבית ולעברית. בשנת 2018 זכו מייסדי המיזם בפרס "Asia Game Changer Award" עבור תרומתם "להביא איחוד באחת מהערים השסועות ביותר", במהלך האירוע "One Love" שהתקיים בירושלים. באותה שנה הם זכו גם בפרס ירושלים לאחדות ישראל. הפופולריות של המיזם הגיעה לקהלים שונים בישראל והקימה על קולולם מתחרים וחקיינים שונים אשר עושים שימוש בשם 'קולולם', כך גם הפך הביטוי "אירוע קולולם" למטבע לשון לאירועי שירה בציבור משותפים. המיזם זכה אף להצלחה בינלאומית כשג'ניפר לופז פנתה לקולולם לקבלת אישור לשימוש בעיבוד שיצרו לשיר "Let's Get Loud" וביצעה אותו יחד עם שאקירה בסופרבול בינואר 2020. אתר האינטרנט הרשמי של קולולם קולולם, ברשת החברתית פייסבוק קולולם, ברשת החברתית אקס (טוויטר) קולולם, ברשת החברתית אינסטגרם קולולם, סרטונים בערוץ היוטיוב "הנובל של אסיה": "קולולם" זוכה להכרה בעולם כתבת כאן 11 חבצלת דמארי, "קולולם" ישירו בוועידה של המדינה, באתר ynet, 2 במרץ 2018 רעות ברזילי, ‏כך הופכים 2,000 איש למקהלת ענק, באתר ‏מאקו‏, 13 בינואר 2018 הילה שיאון, ‏התופעה הוויראלית של המיזם המוזיקלי-חברתי קולולם, באתר גלובס, 30 ביולי 2018 לינוי משעלי, ‏מרגש: 12,000 איש, הנשיא ושלומי שבת עושים קולולם•צפו, באתר "סרוגים", 16 באפריל 2018 בחמאס מגנים את קריאת המוסלמים לשלום, כל הרגע, ישראל חבר, 12 ביוני 2018 קולולם היסטורי: אלף יהודים, ערבים ונוצרים שרים יחד, באתר "סרוגים", 8 ביולי 2018 אודות זכיית קולולם אתר Asian Society, זוכי פרס Asia Game Changer Award לשנת 2018 טלי שימשוביץ, קולולם לכולם: מיזם השירה שהפך לבינלאומי, באתר ynet, 8 בנובמבר 2018 זוכי תשע"ח 2018 באתר פרס ירושלים לאחדות ישראל אשר נכתב למען אירוע להעלאת המודעות לגילוי מוקדם של סרטן השד
ग

ग היא האות ה-14 (אחרי ख) באלפבית הדוונאגרי. היא אות עיצור וילוני, סותם, קולי. המקבילה הקרובה ביותר לאות עברית היא ג' (g) כבגמל. מקור אות זו באות הבראהמנית , שייתכן כי התפתחה מהאות הארמית (גימל). האות הבאה היא घ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
घ

घ - גְהַה היא האות ה-15 באלפבית הדוונאגרי (אחרי ग). האות זהה לאות הלטינית g (או ג) אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-gha. האות הבאה היא ङ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
וולאצלאווקער טאגבלאט

וולאצלאווקער טאגבלאט הוא עיתון ביידיש שיצא בוולוצלאווק בתקופה שבין מלחמות העולם. העיתון נוסד בשנת 1919, והתפרסם בוולוצלאווק, פלוצק ובקוטנו. עורך העיתון היה שמואל וולקוביץ. ולוצלאבק (אורכב 13.05.2018 בארכיון Wayback Machine), מרכז מורשת יהדות פולין ערך זה הוא קצרמר בנושא יידיש ובנושא עיתונים. אתם מוזמנים לתרום לוויקיפדיה ולהרחיב אותו.
אוסף שטיגליץ

"אוסף שטיגליץ" הוא אוסף של פרטי יודאיקה ואומנות יהודית שנאסף על ידי יוסף שטיגליץ. בשנת 1986 נרכש האוסף למוזיאון ישראל. אוסף שטיגליץ נאסף על ידי יוסף שטיגליץ (1995-1903)[דרוש מקור], אספן וסוחר אמנות ועתיקות יליד פולין, שהיגר לפלשתינה בשנת 1945. שטיגליץ פתח חנות לעתיקות ששכנה ברחוב אלנבי 71 בתל אביב-יפו, שם מכר ציורים ועתיקות. אוסף, המכיל 280 פריטי יודאיקה שונים וציור אחד - "ישו בפני שופטיו" (1877) מאת מאוריצי גוטליב, היה שייך לאוספו הפרטי של שטיגליץ והוא הוצג בסלון ביתו ברחוב ג׳ורג' אליוט 16 בתל אביב-יפו. בשנת 1986 החליט שטיגליץ להעביר את האוסף למוזיאון, ששויו הוערך באותה עת בכ-6 מיליון דולר, תמורת כמיליון וחצי דולר, שגויסו בעזרת בני הזוג אריקה ולודוויג יסלזון מניו יורק, ארצות הברית. ההחלטה על העברת הפריטים למוזיאון נבעה הן ממניעם לאומיים והן מרצונו של שטיגליץ לשמור על האוסף כיחידה שלמה. "״רציתי לפעמים להשאיר דברים יפים אצלי", טען שטיגליץ, "אבל אם זה כל־כך נדיר, אצלי יראו את זה עשרים איש בשנה ובמוזיאון עשרות אלפים [...] לא היה לי מצפון להשאיר את זה אצלי". בשנת 1987 הוצג האוסף בתערוכה במוזיאון בשם "אוסף שטיגליץ: יצירות מופת באמנות יהודית". פריטים שונים מן האוסף מוצגים בתצוגת הקבע של האגף לאמנות ותרבות יהודית ע"ש ג'ק, ג'וזף ומורטון מנדל במוזיאון. מדיה וקבצים בנושא אוסף שטיגליץ בוויקישיתוף אוסף שטיגליץ באתר מוזיאון ישראל רון מיברג, ‏אוסף שטיגליץ, באתר מעריב אונליין, 6 באפריל 2015 סטלה קורין-ליבר, אליהו הנביא מזויף, מעריב, 12 במאי 1989 מצוטט בתוך: מיברג, רון, אוסף שטיגליץ, סיפור אישי, באתר מוזיאון ישראל
לואן ויירה

לואן גילרמה דה ז'סוס ויירה (בפורטוגזית: Luan Guilherme de Jesus Vieira; נולד ב-27 במרץ 1993 בסאו חוזה, ברזיל) הוא כדורגלן ברזילאי, חלוץ במועדון סנטוס ונבחרת ברזיל. אלוף אולימפי לשנת 2016. נבחר לכדורגלן השנה באמריקה הדרומית בשנת 2017. לואן הוא בוגר בית הספר לכדורגל של גרמיו. באפריל 2014 הופיע בהופעת בכורה במשחק נגד אתלטיקו מיניירו בליגת העל הברזילאית בכדורגל. את שער הבכורה הבקיע במסגרת גביע ליברטדורס במשחק נגד אתלטיקו נסיונל. ב-2016 זכה עם הקבוצה בגביע הברזילאי. ב-2017 הפך לסגן מלך השערים של גביע ליברטדורס. באוגוסט אותה שנה ניהל מגעים עם ספרטק מוסקבה אך לבסוף המשא ומתן קרס והוא לא עבר בשל רצונו לזכות עם גרמיו בגביע ליברטדורס והוכתר לכדורגלן הטוב של הטורניר באותה עונה ולכדורגלן השנה באמריקה הדרומית. בנובמבר 2018 נודע על מגעים שסוכנו ניהל עם זניט סנקט פטרבורג הרוסית, לקראת חלון ההעברות בחורף. במדי הנבחרת הצעירה של ברזיל הוא זכה במדליית זהב באולימפיאדת 2016. נכון לנובמבר 2018: קבוצתיים ברזיל גרמיו הגביע הברזילאי — 2016 גביע ליברטדורס — 2017 אישיים כדורגלן השנה באמריקה הדרומית - 2017 מדיה וקבצים בנושא לואן ויירה בוויקישיתוף לואן ויירה, באתר Transfermarkt לואן ויירה, באתר Soccerway לואן ויירה, באתר WorldFootball.net לואן ויירה, באתר National Football Teams לואן ויירה, באתר FootballDatabase.eu «Зенит» планирует зимой подписать трёх футболистов "Luan". Soccerway. נבדק ב-1 באוגוסט 2018. {{cite web}}: (עזרה) הופעות בגביע ליברטדורס הופעות בפרימיירה ליגה הופעות במונדיאל הופעות בגביע סודאמריקנה